Димитър Телкийски – Мечо
Димитър Николаев Телкийски е български футболист, полузащитник.

Кратка биография 
Роден е на 5 май 1977 в град Пловдив. Висок 174 см, тежи 70 кг. Възпитаник на школата на Ботев Пловдив. Играл е в отборите на Чирпан и Ботев Пловдив (1996-99 – 62 мачаи 17 гола в „А“ група). От лятото на 1999 играе в Левски София, предимно като централен и десен полузащитник.

За отбора от „Герена“ има изиграни 198 мача и отбелязани 58 гола в „A“ група. Петкратен шампион на България през 2000, 2001, 2002, 2006 и 2007, вицешампион през 2003, 2004 и 2005, носител на купата на страната през 2000, 2002, 2003, 2005 и 2007 г.

В евротурнирите за Левски е изиграл 50 мача и е вкарал 8 гола (17 мача с 2 гола в КЕШ и 33 мача с 6 гола в турнира за купата на УЕФА).

Има 21 мача и 2 гола за националния отбор. Известен с отличните си изпълнения на преки свободни удари с десния крак. На 6 януари 2008 г. преминава в израелския Апоел (Тел Авив) заедно със сънародника и си съотборник в Левски Елин Топузаков. После отново се завръща при „сините“ за един сезон и отново отива в Израел. Завръща се през есента на 2011 г. и продължава кариерата си в Локомотив (София). Напуска отбора пред декември поради финансова криза. Седмица по-късно подписва с Черноморец (Бургас) до края на сезона. Записва само 4 мача за „акулите“, след като се контузва тежко на 21 март 2012 г. Договорът му изтича през юни и напуска бургазлии. Завръща се в Локомотив (София) в края на същия месец.

Статистика по сезони

Източници 
 Профил на levskisofia.info

Български футболисти
Български треньори по футбол
Футболисти на Чирпан
Футболисти на Ботев (Пловдив)
Футболисти на ПФК Левски (София)
Футболисти на ПСФК Черноморец (Бургас)
Футболисти на Локомотив (София)
Български футболисти в Израел
Български футболисти в Русия
Родени в Пловдив